open-index/open-wikipedia-markdown huggingface dataset:
ஆல்கார்-பிளின்-ஒயாமதா வினை

**ஆல்கார்-பிளின்-ஒயாமதா வினை** *( Algar–Flynn–Oyamada reaction )*  என்பது ஒரு சால்கோன் ஒடுக்க ஏற்ற வேதிவினைகளில் ஈடுபட்டு பிளாவனோல் உருவாகும் ஒரு வளையமாக்கல் வேதி வினையாகும்.

## வினை வழிமுறை

இந்த வினையை விளக்க சாத்தியமான பல வினை வழிமுறைகள் உள்ளன. எனினும், இந்த வினை வழிமுறைகளால் வினையை சரியாக தெளிவுபடுத்த இயலவில்லை. இரண்டு கட்டமாக வினைகள் நிகழ்கின்றன என்பதைத்தான் இவற்றின் மூலம் அறியமுடிகிறது. முதல் கட்ட வினையில் இருவைதரோ பிளாவனோல் உருவாகி பின்னர் தொடர்ந்து இது ஆக்சிசனேற்றமடைந்து பிளாவனோல் தோன்றுகிறது. 
வினை வழிமுறைகளில் இடைநிலையாக இருக்க வேண்டிய ஈபாக்சைடு விலக்கப்படவேண்டும் என்பதே நாம் கவனிக்க வேண்டிய ஒரு பகுதியாகும். இரட்டைப் பிணைப்பு கரிமச் சேர்மம் ஐதரசன் பெராக்சைடுடன் சேர்ந்து ஈபாக்சைடு உருவாகின்ற வினையாக அது இருக்கவேண்டும். இவ்வினை ஈபாக்சைடு இடைநிலை வழியாக நிகழவில்லையென்று  கோர்ம்லெ எட் ஆல் தெளிவுபடுத்தியுள்ளார்.
 
இதனால் சாத்தியாமான வழிமுறைகளில் இரண்டு வாய்ப்புகள் தெரிகின்றன. 
    
*ஐதரசன் பெராக்சைடின் நேரடி தாக்குதலின் கீழ் இரட்டைப் பிணைப்புகளில் பீனோலேட்டுகள் மின்னனு மிகுபொருளைத் தாக்குகின்றன.
*மின்னனு மிகுபொருள்கள் பீனோலேட்டைத் தாக்கி ஈனோலேட்டை உருவாக்கி பின்னர் அது ஐதரசன் பெராக்சைடைத் தாக்குகிறது.

## மேற்கோள்கள்

## இவற்றையும் காண்க
* ஆலன் ராபின்சன் வினை
* ஔவர்சு தொகுப்புவினை

பகுப்பு:பெயர் வினைகள்
பகுப்பு:பல்லின வளையம் உருவாகும் வினைகள்
பகுப்பு:கரிம ஒடுக்க-ஏற்ற வினைகள்
சிபாகிஜாலா காட்டுயிர் காப்பகம்

**சிபாகிஜாலா காட்டுயிர் காப்பகம்**, இந்திய மாநிலமான திரிபுராவில் உள்ள வனவிலங்குகள் காப்பகம். இது கிட்டத்தட்ட 18 சதுர கி.மீ பரப்பளவில் அமைந்துள்ளது. இந்த காப்பகம் பிஷால்கர் நகரத்தில் இருந்து 25 கி.மீ தொலைவில் உள்ளது. இதனுள் செயற்கையாக உருவாக்கப்பட்ட ஏரியும், தாவரவியல் பூங்காவும், விலங்குக் காட்சிச்சாலையும் அமைந்துள்ளன. இங்கு 150 வகையான பறவை இனங்களைச் சேர்ந்த பறவைகள் வசிக்கின்றன. ஏரியில் படகுப் போக்குவரத்தும் உண்டு.

காட்டுப் பகுதியில் பயணிகள் தங்குவதற்கான விடுதியும் உள்ளடு.

## சான்றுகள்

## இணைப்புகள்
* Sepahijala Wildlife Sanctuary - Tripura Tourism Department 

பகுப்பு:இந்திய காட்டுயிர் காப்பகங்கள்
பகுப்பு:சிபாகிஜாலா மாவட்டம்
பகுப்பு:திரிபுராவின் புவியியல்
சாந்திராகாச்சி - ஆனந்து விகார் அதிவிரைவுவண்டி

**22857/22858 சாந்திராகாச்சி - ஆனந்து விகார் - சாந்திராகாச்சி அதிவிரைவுவண்டி**, இந்திய மாநிலமான மேற்கு வங்காளத்தில் உள்ள சாந்த்ராகாச்சிக்கும், தில்லியில் உள்ள ஆனந்து விகாருக்கும் இடையே இயக்கப்படுகிறது.
வாரத்துக்கு ஒரு முறை இயக்கப்படும் இந்த வண்டி, ஒவ்வொரு திங்கள் அன்றும், காலை 08.50 மணிக்கு சாந்திராகாச்சியில் இருந்து கிளம்பி, அடுத்த நாள் காலை 11.50 மணிக்கு ஆனந்து விகார் முனையத்தை வந்தடையும். செவ்வாய் மதியம் 13.45 மணிக்கு ஆனந்து விகாரில் இருந்து கிளம்பி, அடுத்த நாள் மாலை 17.00 மணிக்கு சாந்திராகாச்சியை வந்தடையும்.

இந்த வண்டி 17 பெட்டிகளை கொண்டுள்ளது.

## நிறுத்தங்கள்
* சாந்த்ராகாச்சி தொடருந்து நிலையம்
* கரக்பூர் சந்திப்பு
* டாட்டாநகர் சந்திப்பு
* புருலியா
* கோமோஹ்
* கயா சந்திப்பு
* முகல்சராய்
* அலகாபாத் சந்திப்பு
* கான்பூர்
* அலிகர்
* ஆனந்து விகார்

## சான்றுகள்
*  RAILWAY MINISTER FLAGS OFF SANTRAGACHI-ANAND VIHAR WEEKLY SUPERFAST EXPRESS FROM ANAND VIHAR

பகுப்பு:இந்திய விரைவுவண்டிகள்
திரிபுரா அரசு

**திரிபுரா அரசு**, இந்திய மாநிலமான திரிபுராவின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.

மாநிலத்தின் தலைவராக ஆளுநர் இருப்பார். இவர் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை அகர்தலாவில் உள்ளன. குவஹாத்தி உயர் நீதிமன்றத்தின் கிளை அகர்தலாவில் உள்ளது.
அரசின் தலைவராக முதலமைச்சர் செயல்படுவார். 

தற்போதைய சட்டமன்றம் ஓரவை முறைமை கொண்டது. இதில் 60 சட்டப் பேரவை உறுப்பினர்கள் இருப்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.

## சான்றுகள்

பகுப்பு:திரிபுரா அரசு
பகுப்பு:இந்திய மாநிலங்களின் அரசுகள்
ஒரே விளைவு-ஏற்பளவு

**ஒரே விளைவு-ஏற்பளவு** () என்பது பன்னாட்டு கதிர்வீச்சுப் பாதுகாப்பு ஆணையத்தின் *(International Commission on Radiological Protection)* கதிர்வீச்சுப் பாதுகாப்பு அளவை அளவு. அயனியாக்கும் பண்புடைய மின்காந்தக் கதிர்கள் உடலில் பல விளைவுகளையும் தோற்றுவிக்கின்றன. ஒரேமாதிரியானப் பாதிப்பை அல்லது சேதத்தினை தோற்றுவிக்கும் கதிர் ஏற்பளவு, ஒரேவிளைவு கதிர் ஏற்பளவு எனப்படும்.

எடுத்துக்காட்டிற்காக குருதியில் செங்குருதியணு, வெண்குருதியணு, சிறு தட்டுகள், இசினோபில் போன்றவைற்றில் தோன்றும் விளைவுகளைக்  கூறலாம். வெவ்வேறு ஏற்பளவுகளில், மேற்குறிப்பிட்ட குருதிக்கூறுகளில் 50% சேதத்தினை ஏற்படுத்தும் பல ஏற்பளவுகள், ஒரேவிளைவு ஏற்பளவு எனப்படும்.

இதுபோல் **ஒரே ஏற்பளவு விளைவு** (Isodose effect) என்பது ஒரே ஏற்பளவில் தோற்றுவிக்கப்படும் பல்வேறு விளைவுகளைக் குறிக்கும்

## சான்றுகள்

பகுப்பு:கதிர் உயிரியல்
கொல்கத்தா நேரம்

**கொல்கத்தா நேரம்** *(Calcutta time)* என்பது 1884 ஆம் ஆண்டில் பிரித்தானிய இந்தியாவில் நிறுவப்பட்ட இரண்டு நேர மண்டலங்களில் ஒன்றாகும். அமெரிக்காவில் உள்ள வாசிங்டன், டி. சி.யில் நடைபெற்ற அனைத்துலக நிலநெடுவரை மாநாட்டில் இந்நேர வலையம் நிறுவப்பட்டது. 90 ஆவது நெடுவரை கிழக்கை கொல்கத்தாவும் 75 ஆவது நெடுவரை கிழக்கை மும்பையும் பயன்படுத்திக் கொள்ள வேண்டும் என்று நெடுவரை மாநாடு இந்தியாவிற்காக இரண்டு நேர வலயங்களை வரையறுத்தது. 
 
கல்கத்தா நேரம், இந்திய சீர் நேரத்திற்கு இருபத்தி நான்கு நிமிடங்கள் முன்னதாகவும் மற்றும் மும்பை நேரத்திற்கு ஒரு மணி நேரம் மூன்று நிமிடங்கள் முன்னதாகவும் இருக்க வேண்டுமென விவரிக்கப்படுகிறது. (UTC+5:54) (ஒ.ச.நே +5:54). மேலும் சென்னை நேர வலையத்திற்கு 32 நிமிடங்கள் மற்றும் 20 நொடிகள் முன்னதாகவும் (ஒ.ச.நே +5:53:20) இருப்பதாக விவரிக்கப்படுகிறது. இந்திய சீர் நேரம் 1906 ஆம் ஆண்டு சனவரி 1 இல் ஏற்றுக் கொள்ளப்பட்டாலும், இந்திய சீர் நேரத்திற்கு சாதகமாக கொல்கத்தா நேரம் 1948 ஆம் ஆண்டுவரை பயன்பாட்டில் இல்லாமல் இருந்தது.
 
பத்தொன்பதாம் நூற்றாண்டின் பிற்பகுதியில், பிரித்தானியப் பேரரசின் இந்தியப் பகுதியில் வானியல் மற்றும் புவியியல் நிகழ்வுகளைப் பதிவு செய்வதில் கொல்கத்தா நேரம் ஆதிக்கம் செலுத்தியது. இலைட்டன் சிட்ராச்சியின் மாமா வில்லியம் சிட்ராச்சி ஒரு முறை கொல்கத்தாவிற்கு வருகை தந்தபோது தன்னுடைய கைக்கடிகாரத்தின் நேரத்தை கொல்கத்தா நேரத்திற்கு தயக்கமேதுமின்றி மாற்றி வைத்துக் கொண்டார். தமது வாழ்க்கையின் எஞ்சிய ஐம்பத்தியாறு ஆண்டுகளையும் அதன்படியே வாழ்ந்தார். கொல்கத்தா நேர வலயத்தில் செய்திகள் ஒலிபரப்புவதாக எலி இராசா என்ற தன்னுடைய நாவலில் யேம்சு கிளவெல் குறிப்பிடுகிறார்.

## மேற்கோள்கள்

* 
## இவற்றையும் காண்க
*இந்திய சீர் நேரம்
*போர்ட் பிளேர் இடைநிலை நேரம்
*மும்பை நேரம்

பகுப்பு:கொல்கத்தா
பகுப்பு:நேர வலயங்கள்
பகுப்பு:நாடு வாரியாக நேர வலயங்கள்
திரிபுராவின் சட்டமன்றம்

**திரிபுரா சட்டமன்றம்**, இந்திய மாநிலமான திரிபுராவில் சட்டமியற்றும் அதிகாரம் கொண்ட சபை. இந்த அவையில் 60 உறுப்பினர்கள் இருப்பர். திரிபுராவில் சட்டமேலவை கிடையாது. சட்டமன்றத்தின் தலைமையகம் அகர்த்தலாவில் உள்ளது. தற்போது பதின்மூன்றாவது சட்டமன்றம் நடைபெறுகிறது.

## சட்டமன்றங்கள்
இது வரை நடைபெற்ற சட்டமன்றங்கள் கீழே தரப்பட்டுள்ளன.

## சான்றுகள்

## இணைப்புகள்
* திரிபுரா அரசின் தளம் 

பகுப்பு:இந்திய மாநிலங்களின் சட்டமன்றங்கள்
பகுப்பு:திரிபுராவின் சட்டமன்றம்
குமுலுங்

**குமுலுங்**, இந்திய மாநிலமான திரிபுராவில் உள்ள நகரம். இது திரிபுரா பழங்குடியின வட்டாரங்களுக்கான தன்னாட்சி மாவட்டக் குழுவின் ஆட்சிக்கு உட்பட்ட பகுதி. இந்த தன்னாட்சிக் குழுவின் தலைமையகமும் இங்குள்ளது. இது அகர்த்தலாவில் இருந்து 25 கி.மீ தொலைவில் உள்ளது.

இங்கு திரிபுரி மக்கள் வசிக்கின்றனர். இவர்களின் தாய்மொழி கொக்பரோக் ஆகும். 

## போக்குவரத்து
இங்கிருந்து அகர்த்தலாவுக்கு தேசிய நெடுஞ்சாலை வழியாக போகலாம்.
ஜிரானியாவில் தொடருந்து நிலையம் உள்ளது.

இங்கிருந்து 35 கி.மீ தொலைவில் அகர்த்தலா விமான நிலையம் அமைந்துள்ளது.

## இணைப்புகள்
* adc.twipra.com 

பகுப்பு:திரிபுரா மாநிலத்திலுள்ள ஊர்களும் நகரங்களும்
பகுப்பு:மேற்கு திரிப்புரா மாவட்டம்
1674

**1674** (MDCLXXIV) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* பெப்ரவரி 19 - இங்கிலாந்தும் டச்சுக் குடியரசும் வெஸ்ட்மின்ஸ்டர் உடன்பாட்டை ஏற்படுத்தின. மூன்றாம் ஆங்கிலோ-டச்சுப் போர் முடிவுக்கு வந்தது.
* சூன் 6 - சிவாஜி இந்தியாவின் பேரரசராக ராய்காட் கோட்டையில் முடி சூடினார்.
* நவம்பர் 10 - டச்சுக் குடியரசு நியூ நெதர்லாந்து குடியேற்ற நாட்டை இங்கிலாந்துக்கு வழங்கியது. இதன் தலைநகரம் நியூ ஒரேஞ்சு நியூயோர்க் எனப் பெயர் மாற்றம் பெற்றது. சுரிநாம், எசெக்கிபோ ஆகிய குடியேற்ற நாடுகள் டச்சுக்களின் ஆட்சியில் நீடித்தன.
* பிரித்தானிய கிழக்கிந்திய நிறுவனம் மராட்டியப் பேரரசுடன் வணிக உடன்பாட்டை ஏற்படுத்தியது.
* முதலாவது டச்சு மேற்கிந்தியக் கம்பனி கலைக்கப்பட்டது.
* இலண்டனின் வைட் கோபுரத்தில் இரண்டு சிறுவர்களின் உடல் எச்சங்கள் கண்டுபிடிக்கப்பட்டன. இவை வைட் டவர் இளவரசர்களின் உடல்களாக இருக்கலாம் என இற்றை வரைக்கும் நம்பப்பட்டு வருகிறது.

## பிறப்புகள்

## இறப்புகள்
* நவம்பர் 8 - ஜான் மில்டன், ஆங்கிலேயக் கவிஞர் (பி. 1608)

## மேற்கோள்கள்

*
போர்ட் பிளேர் இடைநிலை நேரம்

**போர்ட் பிளேர் சராசரி நேரம்** *(Port Blair mean time)* என்பது வங்காள விரிகுடாவில் உள்ள இந்தியாவின் அந்தமான் நிக்கோபார் தீவுகள் தீவின் நேர வலயமாகும். இந்நேர வலையம் 19 ஆம் நூற்றாண்டின் முற்பகுதியில் நிறுவப்பட்டாலும், இந்திய சீர் நேரம் அலுவலக நேரமாக கடைபிடிக்கப்பட்டதால் 1906 ஆம் ஆண்டு சனவரி 1 வரை செயல்படுத்தப்படாமல் இருந்தது.

## மேற்கோள்கள்
* 

## இவற்றையும் காண்க
* இந்திய சீர் நேரம்
* கொல்கத்தா நேரம்
*மும்பை நேரம்

பகுப்பு:நேர வலயங்கள்
பகுப்பு:அந்தமான் நிக்கோபார் தீவுகளின் புவியியல்
திரிபுரா காவல்துறை

**திரிபுரா காவல்துறை**, இந்திய மாநிலமான திரிபுராவில் சட்ட ஒழுங்கை நிலைநிறுத்தும் அமைப்பாகும். இந்த காவல்துறை மாநில அரசின் சட்ட ஒழுங்கு/காவல் அமைச்சகத்தின் கீழ் செயல்படும்.

## வாகனங்களும் கருவிகளும்
இந்திய அரசின் ராணுவ அமைச்சகத்துக்கு உட்பட்ட ஆயுதட் வழங்ககத்தில் இருந்து பெறப்படும் ஆயுதங்களை திரிபுரா காவல்துறை பெறுகிறது.
* 1ஏ எஸ்.எல்.ஆர் ரைஃபில்
* 1பி1 இந்திய சிறு படைக்கல அமைப்பின் நீள் துப்பாக்கி
* ரிவால்வர்


File:Browning High-Power 9mm IMG 1526.jpg|காவல் அலுவரின் துப்பாக்கி
File:Hkmp5count-terr-wiki.jpg
File:AK-47 type II noBG.png|AK-47
File:Bren1.jpg


### வாகனங்கள்
* டொயோட்டா இன்னோவா (உயரதிகாரிகளுக்கான வாகனம்)
* மகிந்தரா ஸ்கார்பியோ (உயரதிகாரிகளுக்கான வாகனம்)
* டாட்டா சபாரி (முக்கியஸ்தர்களுக்கான பாதுகாப்பு வண்டி)
* எச்.எம் அம்பாசிடர் (முக்கியஸ்தர்களுக்கான வண்டி)

## சான்றுகள்


## இணைப்புகள்
* 

பகுப்பு:திரிபுரா அரசு
உதய்ப்பூர், திரிப்புரா

*ராஜஸ்தானிலும் [[உதய்ப்பூர்]] உள்ளது!*

**உதய்ப்பூர்**, இந்திய மாநிலமான திரிபுராவின் கோமதி மாவட்டத்தில் உள்ளது. இது கோமதி மாவட்டத்தின் தலைநகரமாகும். இது அகர்தலாவில் இருந்து 55 கி.மீ தொலைவில் அமைந்துள்ளது.

## அரசியல்
இது கிழக்கு திரிபுரா மக்களவைத் தொகுதிக்கு உட்பட்டது..

## படங்கள்

Image:Cituudaipur (35).JPG|உதய்ப்பூர் பேருந்து நிலையம்
Image:Tripura Sundari Temple, Udaipur.jpg|திரிபுர சுந்தரி கோயில்


## மேற்கோள்கள்
 

பகுப்பு:கோமதி மாவட்டம்
பகுப்பு:திரிபுரா மாநிலத்திலுள்ள ஊர்களும் நகரங்களும்
திரிப்பதாகம்

thumbnail|திரிப்பதாகம்
**திரிப்பதாகம்** என்பது பரதநாட்டியத்தின் முக்கிய கூறான முத்திரைகளில், ஒற்றைக்கை முத்திரைகளில் ஒன்றாகும். இது மரம் என்ற கருத்தைக் குறிக்கிறது. இது பெருவிரலை மடித்து பக்கத்தில் பிடித்து, அணி விரலை (மோதிர விரல்) மடிக்கும் போது உருவாகிறது.

## திரிபதாக விநியோகங்கள்
திரிப்பதாகத்தில் மொத்தம் பத்து விநியோகங்கள் உள்ளன.
சுலோகம்:-
:மகுடே விருக்சபாவனே
:வஜ்ரே தத்தரவாசவே
:கேதகே குசுமே தீபே 
:வங்கிச்வாலாவிவிச்சுரும்பனே
:கபோதே பத்திரலேகாயாம்
:பாணார்த்தே பரிவர்த்தனே
:யுஜ்ஜதே திரிபதாகோயாம்
:கதிதோ பரதோத்தமைகி 

## மேற்கோள்கள்

பகுப்பு:ஒற்றைக்கை முத்திரைகள்
மும்பை நேரம்

**மும்பை நேரம்** *(Bombay Time)* என்பது 1884 ஆம் ஆண்டில் பிரித்தானிய இந்தியாவில் நிறுவப்பட்ட இரண்டு நேர மண்டலங்களில் ஒன்றாகும். அமெரிக்காவில் உள்ள வாசிங்டன், டி. சி.யில் நடைபெற்ற அனைத்துலக நிலநெடுவரை மாநாட்டில் இந்நேர வலையம் நிறுவப்பட்டது. 90 ஆவது நெடுவரை கிழக்கை கொல்கத்தாவும் 75 ஆவது நெடுவரை கிழக்கை மும்பையும் பயன்படுத்திக் கொள்ள வேண்டும் என்று நெடுவரை மாநாடு இந்தியாவிற்காக இரண்டு நேர வலயங்களை வரையறுத்தது. கிரீன்விச் இடைநிலை நேரத்திற்கு நான்கு மணி 51 நிமிடங்கள் முன்னதாக இருக்குமாறு மும்பை நேரம் வரையறுக்கப்பட்டது.

இந்திய சீர் நேரம் 1906 ஆம் ஆண்டு சனவரி 1 இல் ஏற்றுக் கொள்ளப்பட்ட காரணத்தால் மும்பை நேரத்தை இந்திய சீர் நேரமாக மாற்றுவது சிரமமாக இருந்தது. மும்பை நேர வலய மாற்றத்தின் போது, இந்திய சுதந்திர இயக்கத்தின் முக்கியமான சுதந்திர போராட்ட வீரர் பால கங்காதர திலகர் மீது ஒரு குண்டுவெடிப்பு வழக்கில் வழக்கு நடந்து கொண்டிருந்தது. அரசுக்கு எதிராக மக்கள் போராட்டமும் நிகழ்ந்து கொண்டிருந்ததால் பிரபல வழக்கறிஞர் பெரோசா மேத்தா இம்மாற்றத்திற்கு எதிராக வாதாடினார். மக்கள் நம்பிக்கையைப் பெறாமல் மும்பை நகராட்சி ஆணையம்

## இவற்றையும் காண்க
* இந்திய சீர் நேரம்
* கொல்கத்தா நேரம்
*போர்ட் பிளேர் இடைநிலை நேரம்

பகுப்பு:மும்பை
பகுப்பு:நேர வலயங்கள்
பகுப்பு:நாடு வாரியாக நேர வலயங்கள்
பிஷ்ணுபூர், மணிப்பூர்

**பிஷ்ணுபூர்**, இந்திய மாநிலமான மணிப்பூரின் பிஷ்ணுபூர் மாவட்டத்தில் உள்ளது. இந்த நகரத்தில் உள்ள விஷ்ணு கோயிலின் நினைவாக, இந்த நகரத்துக்கு பிஷ்ணுபூர் என்ற பெயர் ஏற்பட்டது. இது மாவட்டத் தலைநகராகும். பிஷ்ணுபூர் நகராட்சியில் 12 வார்டுகள் உள்ளன.

## சுற்றுலா
*லுகோய்பட் ஏரி
*விஷ்ணு கோயில், பதினைந்தாம் நூற்றாண்டைச் சேர்ந்த கோயில்

## அரசியல்
இது உள் மணிப்பூர் மக்களவைத் தொகுதிக்கு உட்பட்டது.

## சான்றுகள்

பகுப்பு:பிஷ்ணுபூர் மாவட்டம்
பகுப்பு:மணிப்பூர் மாநிலத்திலுள்ள ஊர்களும் நகரங்களும்
1675

**1675** (MDCLXXV) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 29 - ஆங்கிலக்-கல்வி பெற்ற அமெரிக்கப் பழங்குடிக் கிறித்தவர் யோன் சாசமன் என்பவர் இறந்ததை அடுத்து, நியூ இங்கிலாந்தின் ஆங்கில-அமெரிக்கக் குடியேற்றவாதிகளுக்கும், அல்கோன்கியன் பழங்குடியினருக்கும் இடையே ஓராண்டு காலம் நீடித்த போர் ஆரம்பமானது. இவரது கொலையாளிகள் சூன் 8 அன்று தூக்கிலிடப்பட்டனர்.
* நவம்பர் 2-12 - 13 குடியேற்றங்களின் ஆணையாளர்கள் நரகான்செட் பழங்குடியினருக்கு எதிராக பொது ஆயுதப் படை ஒன்றை அமைத்தனர்.
* நவம்பர் 11 - சீக்கியரின் 9வது குரு தேக் பகதூர் இந்துக்கள் தமது மதத்தைப் பின்பற்றுவதற்கு ஆதரவாக இருந்தமைக்காக  முகலாய அரசினால் பொதுவில் தூக்கிலிடப்பட்டார். குரு கோவிந்த் சிங் பத்தாவது குருவாக நியமிக்கப்பட்டார்.
* ஆன்டன் வான் லீவன்ஹூக் மனித இழையங்களை அவதானிப்பதற்கு நுண்நோக்கியைப் பயன்படுத்த ஆரம்பித்தார்.

## பிறப்புகள்
* சூன் 1 - பிரான்செஸ்கோ சிப்பியோன் மாஃபி, இத்தாலிய தொல்லியலாளர் (இ. 1755)
* முதலாம் சரபோஜி, தஞ்சை மன்னர் (இ. 1728)

## இறப்புகள்
* டிசம்பர் 15 - யொஹான்னெஸ் வெர்மீர், டச்சு ஓவியர் (பி. 1632)

## மேற்கோள்கள்

*
சூழலியல் உறுதிப்பாடு

**சூழலியல் உறுதிப்பாடு** (Ecological stability) என்பது, புத்துயிர்ப்பில் தொடங்கி நெகிழ்வுத்தன்மை ஊடாக நிலையானதன்மை, உறுதிநிலை வரையான எல்லைக்குள் அடங்கக்கூடிய பலவகைப்பட்ட உறுதிப்பாடுகளைக் குறிக்கும். இதற்கான சரியான வரைவிலக்கணம், குறித்த சூழ்நிலைமண்டலத்திலும், ஆர்வத்துக்குரிய மாறிகளிலும், முழுதும் தழுவிய சூழ்நிலையிலும் தங்கியுள்ளது. காப்புச் சூழலியலில், இனத்தொகை சார்ந்த உறுதிப்பாடு என்பது, இனங்கள் அழிந்துபோகாமல் இருப்பதைக் குறிக்கும். அமைப்பு இயங்கியலில் இருந்து கணித மாதிரிகளைப் பயன்படுத்தும் ஆய்வாளர்கள் லியாப்புனோவ் உறுதிப்பாடு என்பதைப் பயன்படுத்துகின்றனர்.

## மேற்கோள்கள்

பகுப்பு:சூழலியல்
சந்தேல்

**சந்தேல்**, இந்திய மாநிலமான மணிப்பூரின் சந்தேல் மாவட்டத்தில் உள்ளது.  இது சந்தேல் வட்டத்துக்கும், சந்தேல் மாவட்டத்துக்கும் தலைநகரம் ஆகும். இந்த நகரத்துக்கு அருகில் உள்ள நகரம் மோரே ஆகும்.

## அரசியல்
இந்த நகரம் சந்தேல் சட்டமன்றத் தொகுதிக்கும், வெளி மணிப்பூர் மக்களவைத் தொகுதிக்கும் உட்பட்டது..

## சான்றுகள்

## இணைப்புகள்
*  சந்தேல் மாவட்ட அரசின் தளம்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
பகுப்பு:சந்தேல் மாவட்டம்
திருபுவனம் கம்பகரேசுவரர் கோவில்

**திருபுவனம் கம்பகரேஸ்வரர் கோயில்** கும்பகோணம் அருகில்   திருபுவனம் என்னும் சிற்றூரில் அமைந்துள்ள சிவன் கோயிலாகும். இது ஒரு தேவார வைப்புத்தலமாகும்.

## அமைவிடம்
left|100x150px|thumb|ராஜகோபுரம் இக்கோயில் கும்பகோணம் அருகே மயிலாடுதுறை - கும்பகோணம் சாலையில் அமைந்துள்ளது. பெரிய திருச்சுற்றுடன் அமைந்துள்ள இக்கோயிலின் கருவறை சற்று உயர்ந்த தளத்தில் உள்ளது. கருவறையின் வெளியே திருச்சுற்றில் அழகான ஓவியங்களும், சிற்பங்களும் காணப்படுகின்றன. இக்கோயிலின் உள் மண்டபத்தில் அமைந்துள்ள தூண்கள் தாராசுரம் கோயிலில் உள்ளதைப்போன்று வேலைப்பாடுகளுடன் உள்ளன.

## தலவரலாறு
பிரகலாதன், திருமால், தேவர்கள், மக்கள் முதலானவர்களுக்கு விளைந்த கம்பத்தினை(நடுக்கத்தை) நீக்கியருளியதால் இத்தல இறைவன் கம்பகரேஸ்வரர் என்ற பெயர் பெற்றார். இக்கோயில் மூன்றாம் குலோத்துங்க சோழனால் கட்டப்பட்டது.

## இறைவன், இறைவி

மூலஸ்தானத்தில் எழுந்தருளியிருக்கும் இறைவனின் திருப்பெயர் ஸ்ரீகம்பகரேசுவரர். தமிழில் நடுக்கம் தீர்த்த பெருமான் என்பது பொருள். திருபுவன ஈச்சரமுடையாக தேவர் என்பது இக்கோயில் கல்வெட்டுகளில் குறிப்பிடப்பட்டிருக்கும் திருப்பெயராகும்.
இத்தலத்து அம்பாளுக்கு ஸ்ரீ அறம்வளர்த்த நாயகி என்ற பெயர் வழங்குகின்றது.

## சிறப்பு
left|100x150px|thumb|சரபேஸ்வரர் சன்னதிஇங்குள்ள சரபேஸ்வரர் சன்னதி மிகவும் சிறப்பு பெற்றதாகும். சரபேஸ்வரர் தனிச்சன்னதியில் உள்ளார். சோழர் காலக் கட்டிடக்கலைக்கு  உதாரணமாக இவ்வாலயத்தையும்,தஞ்சை பிரகதீஸ்வரர் ஆலயத்தையும், தாராசுரம் ஐராவதீஸ்வரர் ஆலயத்தையும், கங்கை கொண்ட சோழபுரம் ஆலயத்தையுமே குறிப்பிடுகிறார்கள். இக்கோயிலின் விமான அமைப்பு மேற்கண்ட கோயில்களில் உள்ள விமானங்களைப் போலவே அமைந்துள்ளது.

## சரபேசுவரர்

இத்தலத்தில் சரபேசுவரர்க்கு தனி சந்நிதி உள்ளது.

## இவற்றையும் பார்க்க

* சிவத் தலங்கள்

## மேற்கோள்கள்

## வெளி இணைப்புகள்
*வேங்கடம் முதல் குமரி வரை 2/திரிபுவன கம்பகரேசுரர்
*வேங்கடம் முதல் குமரி வரை 5/திரிபுவனச் சிற்பங்கள்
*சாந்தம் அருளும் சரபேஸ்வரர்
* சரபேஸ்வரர் ஆலயங்கள், மாலைமலர் 

## புகைப்படத்தொகுப்பு

File: Tirubuvanam temple2.jpg|
File: Tirubuvanam temple3.jpg|
File: Tirubuvanam temple4.jpg|
File: Tirubuvanam temple5.jpg|
File: Tirubuvanam temple6.jpg|
File: Tirubuvanam temple7.jpg|
File: Tirubuvanam temple8.jpg|


பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
தமெங்கலாங்

**தமெங்கலாங்**, இந்திய மாநிலமான மணிப்பூரின் தமெங்கலாங் மாவட்டத்தில் உள்ள நகரம். இது இந்த மாவட்டத்தின் தலைநகரம் ஆகும். இங்கிருந்து இம்பாலுக்கு பேருந்துகள் இயக்கப்படுகின்றன.

## அரசியல்
இது தமெங்கலாங் சட்டமன்றத் தொகுதிக்கும், வெளி மணிப்பூர் மக்களவைத் தொகுதிக்கும் உட்பட்டது..

## சான்றுகள்

## இணைப்புகள்
* தமெங்கலாங் மாவட்ட அரசின் தளம்

பகுப்பு:தமெங்கலாங் மாவட்டம்
பகுப்பு:மணிப்பூர் மாநிலத்திலுள்ள ஊர்களும் நகரங்களும்
தவுபல்

**தவுபல்**, இந்திய மாநிலமான மணிப்பூரின் தவுபல் மாவட்டத்தில் அமைந்துள்ளது. இது இம்பாலுக்கு அடுத்தபடியாக மணிப்பூரின் பெரிய நகரமாகும். 

## அரசியல்
இந்த நகரம் தவுபல் சட்டமன்றத் தொகுதிக்கும், உள் மணிப்பூர் மக்களவைத் தொகுதிக்கும் உட்பட்டது

## போக்குவரத்து
இங்கிருந்து மணிப்பூரின் மற்ற நகரங்களுக்கு பேருந்துகள் இயக்கப்படுகின்றன. தனியார் வண்டிகளும், ஆட்டோக்களும் இயங்குகின்றன.
இங்கிருந்து இம்பாலுக்கு தேசிய நெடுஞ்சாலை வழியாக சென்றடையலாம். 

## சான்றுகள்

பகுப்பு:தவுபல் மாவட்டம்
பகுப்பு:மணிப்பூர் மாநிலத்திலுள்ள ஊர்களும் நகரங்களும்
அலிகார் அறிவியல் சங்கம்

**அலிகார் அறிவியல் சங்கம்** *(Scientific Society of Aligarh)* என்பது 1864 ஆம் ஆண்டு சையது அகமது கானால் நிறுவப்பட்ட ஒரு அமைப்பாகும்.  1862 ஆம் ஆண்டில், சையத் ஒரு மொழி பெயர்ப்பு சங்கத்தை உருவாக்கியிருந்தார். இச்சங்கம் ஆங்கிலம் மற்றும் பிற ஐரோப்பிய மொழிகளில் இருக்கும் அறிவியல் படைப்புகளை உருது மற்றும் இந்தி மொழிக்கு மொழிபெயர்க்கும் பணியை செய்து கொண்டிருந்தது. இச்சங்கமே பின்னாளில் அலிகார் அறிவியல் சங்கமாக மாறியது. இந்தியாவிலுள்ள இசுலாம் சமூகத்தினரிடம்  தாராளமய நவீன கல்வி மற்றும் மேற்கத்திய அறிவியல் அறிவு ஆகியனவற்றைப் புகுத்துவது இச்சங்கத்தின் நோக்கமாக இருந்தது.

சூரியக் குடும்பம், தாவரங்கள் மற்றும் விலங்குகளின் வாழ்க்கை, மனித பரிணாம வளர்ச்சி போன்ற அறிவியல் தொடர்பான தலைப்புகளில் சையது கான் பல கட்டுரைகளை எழுதினார். சமயத்திற்கும் அறிவியலுக்கும் இடையில் இருக்கும் இடைவெளியை அகற்ற பல்வேறு முறைகளிலும் பாலம் அமைக்க சையது முயற்சி மேற்கொண்டார்.

இந்துமதத்தைச் சார்ந்த இவருடைய இணை செய் கிசான்தாசு 1867 ஆம் ஆண்டு முதல் 1874 ஆம் ஆண்டு வரை இச்சங்கத்தின் செயலாளராக சேவையாற்றினார்.
 
அலிகார் அறிவியல் சங்கத்திற்கென்று சொந்தமாக ஒரு நூலகமும் படிப்பகமும் இருந்தது. நூலகத்திற்குத் தேவையான புத்தகங்களை பல்வேறு இந்தியர்கள் மட்டுமல்லாது வெளிநாட்டுப் பெருமக்களும் நன்கொடையாக வழங்கினர். சையது அகமது கானும் தன்னுடைய செலவில் ஏராளாமான புத்தகங்களை நூலகத்திற்காக நன்கொடையாக அளித்துள்ளார். 1866 ஆம் ஆண்டிலேயே இந்நூலகத்தில் 44 வகையான இதழ்களும் பத்திரிகைகளும் வரவழைக்கப்பட்டன. அவற்றில் 18 இதழ்கள் ஆங்கிலத்திலும் மற்றவை உருது, பெர்சியன், அரபிக் மற்றும் சமசுகிருதம் ஆகிய மொழிகளிலும் இருந்தன. சங்கத்தின் வெளியிடூகளை இதே நோக்கத்துடன் லாகூரில்  பண்டிட் அர்சோக் ராய் உருவாக்கிய பயனுள்ள அறிவைப் பரப்பும் சங்கம் மற்றும் கொல்கத்தாவில் மௌல்வி அப்துல் லத்தீப்கான் தொடங்கிய முகமதியன் நூலகச் சங்கம் ஆகிய சங்கங்களுடன் பரிமாற்றம் செய்து கொண்டது. இச்சங்கங்கள் தவிர மேலும், கொல்கத்தாவில் செயல்பட்ட வங்காள ஆசிய சங்கத்துடனும் இச்சங்கத்தின் வெளியீடுகள் பகிர்ந்து கொள்ளப்பட்டன.

## மேற்கோள்கள்

## புற இணைப்புகள்
* Scientific Society 
* http://nptel.ac.in/courses/109103024/pdf/module5/SM%20Lec%2026.pdf

பகுப்பு:அறிவியற் குமுகாயங்கள்
பால வர்மன்

**பால வர்மன்** *(Bala Varman)* என்பவர் வர்மன் அரசமரபைச் சார்ந்த சமுத்ர வர்மனின் மகன் ஆவார். காமரூப பேரரசை இவர் தனது தந்தைக்குப் பின்னர் 398 முதல் 422 வரையிலும் ஆட்சிபுரிந்தார். 

## ஆட்சிச் செல்வாக்கு

பெயருக்கு ஏற்பவே அவர் உடல் வலிமையும் வீரமும் பிரதிபலித்தன. அவரது படைவீரர்கள் போர்களில் எப்போதும் முன்னேறிப் போரிட்டனர். உறவு முறையைக்கூட கருதாமல் பாலவர்மன், தனது அரசமரபைச் சார்ந்த சமுத்திரகுப்தருடன் பல போர்களில் எதிர்கொண்டு போரிட்டுள்ளார்.

## குடும்பம்

பாலவர்மனின் மனைவியின் பெயர் ரத்னாவதி ஆகும். இவர்களுக்கு கல்யாணவர்மன் என்று ஒரு மகனும் அமிர்தபிரபா என்று ஒரு மகளும் இருந்தனர். பாலவர்மன் தன்மகள் அமிர்தபிரபாவுக்கு திருமணம் செய்யும் பொருட்டு சுயம்வரம் நடத்தினார். இச்சுயவர நிகழ்ச்சியில் ஆர்யவர்த்தம் எனப்படும் வட இந்திய நாடுகளில் இருந்து பல்வேறு நாட்டு அரச குமாரர்கள் கலந்து கொண்டனர். இச்சுயவரம் தொடர்பான விரிவான செய்திகள் கல்கனரின் இராசதரங்கினி நூலில் இடம்பெற்றுள்ளன. காசுமீர் இளவரசன் மேகவாணனை மணந்து கொண்ட அமிர்தபிரபா காசுமீரில் எண்ணற்ற பௌத்த மடங்களை நிறுவினார்.

## மேற்கோள்கள்

## இவற்றையும் காண்க
* வர்மன் அரசமரபு

பகுப்பு:இந்திய அரச மரபுகள்
பகுப்பு:இந்திய அரசர்கள்
கே. ஆர். ராம்சிங்

**கே. ஆர். ராம்சிங்** (பிறப்பு. 1915 - இறப்பு. 18 அக்டோபர் 1985) ஓர் இந்தியத் திரைப்பட நடிகர், மேடை நாடக நடிகர், பின்னணிக் குரல் தருபவர் ஆவார். இவர், 1915ஆம் ஆண்டில் அப்போதைய திருவிதாங்கூர் மாகாணத்திற்கு உட்பட்ட நாகர்கோவிலைச் சேர்ந்தவர். 

## வாழ்க்கைக் குறிப்பு
## மரணம்
1985 ஆம் ஆண்டில் அக்டோபர் 18 அன்று சென்னை கோடம்பாக்கத்தில் உள்ள ஒரு தனியார் மருத்துவமனையில் சிகிச்சை பலனின்றி தனது 70ஆவது வயதில் உயிரிழந்தார்.

## பெற்ற விருதுகள்
ராம்சிங், கலைத்துறையில் சிறப்பான சேவைக்காக தமிழ்நாடு அரசு கலைமாமணி விருதை வழங்கியுள்ளது.

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1915 பிறப்புகள்
பகுப்பு:1985 இறப்புகள்
பகுப்பு:கலைமாமணி விருது பெற்றவர்கள்
பகுப்பு:நாகர்கோவில் நபர்கள்
உக்ருல்

**உக்ருல்**, இந்திய மாநிலமான மணிப்பூரின் உக்ருல் மாவட்டத்தில் அமைந்துள்ளது. இந்த நகரம் மலைப்பகுதியில் அமைந்துள்ளது. இங்கு பழங்குடியின மக்கள் வாழ்கின்றனர்.

## அரசியல்
இந்த நகரம் மூன்று சட்டமன்றத் தொகுதிகளுக்கும், வெளி மணிப்பூர் மக்களவைத் தொகுதிக்கும் உட்பட்டது.

## சான்றுகள்

பகுப்பு:மணிப்பூர் மாநிலத்திலுள்ள ஊர்களும் நகரங்களும்
பகுப்பு:உக்ருல் மாவட்டம்
அனைத்துலக விண்வெளி நிலையத்தில் கிறித்துமசு

**அனைத்துலக விண்வெளி நிலையத்தில் கிறித்துமசு** *(Christmas on the International Space Station)* கொண்டாட்டம் என்பது அனைத்துலக விண்வெளி நிலையத்தில் கொண்டாடப்பட்ட கிறித்துமசு பண்டிகை தொடர்பான கொண்டாட்டம் ஆகும். கிறித்துமசு என்பது ஆண்டுதோறும் கொண்டாடப்படும் ஒரு மதம் சார்ந்த கொண்டாட்டம் ஆகும். அனைத்துலக விண்வெளி நிலையக் குழுவினர், அவர்களது குடும்பங்கள், மற்றும் தரையில் இருந்து விண்வெளி நிலையத்தில் பணிபுரியும் ஊழியர்கள் யாவரும் ஒவ்வொரு ஆண்டும் இவ்விழாவைக்  கொண்டாடுகிறார்கள். குழுவினருக்கு அவரவர்களின் கலாச்சாரம், மதம் மற்றும் இனப்படி விழாவைக் கொண்டாட செயல்படா நேரம் வழங்கப்படுகிறது. உருசியன் மரபுவழி திருச்சபை, சூலியன் நாட்காட்டியின் படி கிறித்துமசை கொண்டாடுகிறது. அதே நேரத்தில் கத்தோலிக்க திருச்சபை கிரிகோரியன் நாட்காட்டியைப் பயன்படுத்துகிறது. எனவே இக்குழுவினர் திசம்பர் 25 அல்லது சனவரி 6, 7 அல்லது 19 தினங்களைத் தேர்ந்தெடுத்து அனைத்துலக விண்வெளி நிலையத்தில் ஒன்றுக்கு மேற்பட்ட முறை கிறித்துமசை கொண்டாடுகின்றனர்.

2000 ஆம் ஆண்டு நவம்பர் 2 ஆம் தேதி விண்வெளியோடத்தின் முதல் பயணிக் குழுவினர் அனைத்துலக விண்வெளி நிலையத்தைச் சென்றடைந்தனர். நிலையத்தில் ஏறிய பின்னர் அவர்கள் அந்த ஆண்டு முதலாவது கிறித்துமசு விழாவை பின்னதொரு நாளில் கொண்டாடினர். விண்வெளியோடத்தின் முப்பதாவது பயணிக் குழுவினரான தொனால்டு பெட்டிட், ஒலெக் கொனோணென்கோ மற்றும் ஆண்ட்ரெ குய்பெர் முதலியவர்களும் கிறித்துமசை அனைத்துலக விண்வெளி நிலையத்தில் கொண்டாடினர்.

2013 ஆம் ஆண்டு திசம்பர் 24 ஆம் நாளில் விண்வெளி வீரர்கள் அரிய கிறித்துமசு கொண்டாட்டமாக விண்வெளியில் நடந்தனர். அனைத்துலக விண்வெளி நிலையத்தின் குளிர்விக்கும் அமைப்பிற்காக ஒரு புதிய அமோனியா குழாயை அவர்கள் நிறுவினர். முன்னதாக அக்குழாயில் பழுது ஏற்பட்டு நிலையத்தின் பரிசோதனைகள் பலவற்றை தடுத்து நிறுத்தியிருந்தது.

## மேற்கோள்கள்

## புற இணைப்புகள்
*DLR - Christmas in space

பகுப்பு:அனைத்துலக விண்வெளி நிலையம்
பகுப்பு:கிறித்துமசு
பகுப்பு:விண்வெளி நிலையங்கள்
பிஷ்ணுபூர் மாவட்டம்

**பிஷ்ணுபூர் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று.

## மக்கள் தொகை
இங்கு 240,363 மக்கள் வசிப்பது 2011ஆம் ஆண்டு கணக்கெடுப்பில் தெரியவந்தது,

### மொழிகள்
இங்குள்ள மக்கள் பிஷ்ணுப்பிரியா மணிப்புரி மொழியை பேசுகின்றனர். ஐமோல் என்ற சீன - திபெத்திய மொழியை மூவாயிரத்துக்கும் குறைவானோர் பேசுகின்ற்னர். இது லத்தீன் எழுத்துகளில் எழுதப்படுகிறது.

## உயிரினங்கள்
இங்கு கெய்புல் லாம்சோ தேசியப் பூங்கா அமைந்துள்ளது. இந்த பூங்கா 40 சதுர கி.மீ பரப்பளவில் அமைந்துள்ளது. பாதுகாப்புக்கு உட்பட்ட இடமான இந்த பூங்காவில் பல்வேறு தாவரங்களும், விலங்குகளும் வசிக்கின்றன.

## அரசியல்
இந்த மாவட்டம் உள் மணிப்பூர் மக்களவைத் தொகுதிக்கு உட்பட்டது..

## மேற்கோள்கள்

## இணைப்புகள்
*  பிஷ்ணுபூர் மாவட்ட அரசின் வலைத்தளம்

பகுப்பு:மணிப்பூர் மாவட்டங்கள்
பகுப்பு:பிஷ்ணுபூர் மாவட்டம்
சந்தேல் மாவட்டம்

**சந்தேல் மாவட்டம்** (*Chandel district*) இந்திய மாநிலமான மணிப்பூரின் மாவட்டங்களில் ஒன்று. இதன் தலைமையகம் சந்தேல் நகரத்தில் அமைந்துள்ளது.
இந்த மாவட்டத்தில் உள்ள மோரே நகரம், மியான்மர் நாட்டு எல்லைக்கு அருகில் அமைந்துள்ளதால், வியாபாரத் தலமாகவும் உள்ளது.

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது

## இணைப்புகள்

## இணைப்புகள்
*  மாவட்ட அரசின் வலைத்தளம்

பகுப்பு:மணிப்பூர் மாவட்டங்கள்
பகுப்பு:சந்தேல் மாவட்டம்
சுராசாந்துபூர் மாவட்டம்

**சுராசாந்துபூர் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இது 4,750 கி.மீ பரப்பளவில் அமைந்துள்ளது. இதன் தலைமையிடம் சுராசந்த்பூர் நகரம் ஆகும்.

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது

## மக்கள் தொகை
2011ஆம் ஆண்டின் இந்திய அரசின் மக்கள் தொகை கணக்கெடுப்பின் படி, இங்கு 271,274 மக்கள் வசிக்கின்றனர்.

## சான்றுகள்

## இணைப்புகள்
*  சுராசாந்துபூர் மாவட்ட அரசின் தளம் 

பகுப்பு:மணிப்பூர் மாவட்டங்கள்
பகுப்பு:சுராசாந்துபூர் மாவட்டம்
கிழக்கு இம்பால் மாவட்டம்

**கிழக்கு இம்பால் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இதன் தலைநகரமாக பொரோம்பட் நகரம் செயல்படுகிறது.

## அரசியல்
இந்த மாவட்டம் உள் மணிப்பூர் மக்களவைத் தொகுதிக்கு உட்பட்டது..

## தட்பவெப்ப நிலை

## சான்றுகள்

## இணைப்புகள்
*    கிழக்கு இம்பால் மாவட்ட அரசின் தளம் 

 

பகுப்பு:மணிப்பூர் மாவட்டங்கள்
பகுப்பு:கிழக்கு இம்பால் மாவட்டம்
மேற்கு இம்பால் மாவட்டம்

**மேற்கு இம்பால் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இதன் தலைநகரமாக லம்பேல்பட் நகரம் உள்ளது.

## தட்பவெப்ப நிலை

## மக்கள் தொகை
2011ஆம் ஆண்டின் மக்கள் தொகை கணக்கெடுப்பில், இங்கு 514,683 மக்கள் வசிப்பது தெரிய வந்தது,

## சான்றுகள்

## இணைப்புகள்
*   மாவட்ட அரசின் தளம்

பகுப்பு:மணிப்பூர் மாவட்டங்கள்
பகுப்பு:மேற்கு இம்பால் மாவட்டம்
மாகாளிக் கிழங்கு

**மாகாளிக் கிழங்கு**  ( தாவரவியல் பெயர் Decalepis hamiltonii ) என்பது ஒரு மரக்கொடி தாவரமாகும். இந்த தாவர இனம்  Apocynaceae என்ற தாவர குடும்பத்தைச் சார்ந்தது. இது தீபகற்ப இந்தியாவில் காணப்படுகிறது. இது தமிழில் மாகாளிக் கிழங்கு, **பெருநன்னாரி**, **வரணி**, **குமாரகம்**  என்ற பெயர்களிலும், மரிடு கொம்மலு, நன்னாரி கொம்முலு, மதினா கொம்முலு என்ற பெயர்களில் தெலுங்கில் அழைக்கப்படுகிறது. மாகாளி பெரு அல்லது வகணி பெரு என்று கன்னட மொழியில் அழைக்கப்படுகிறது. இந்தத் தாவரத்தின் வேர்க் கிழங்குகள் ஆயுர்வேத மருத்துவத்திலும், ஊறுகாய் செய்யவும் பயன்படுகிறது.
மரக்கொடியாக வளரும் இத்தாவரம் கிழக்குத் தொடர்ச்சி மலைகளின் தென்பகுதியில் உள்ள திறந்தவெளி பாறைச்சரிவுகளில் 300 முதல் 1200 மீட்டர் உயரம்வரை உள்ள பகுதிகளில் மட்டும் காணப்படுகிறது. இது ஓரிடவாழி தாவரம் ஆகும். ஒட்டும் தன்மையுடைய பால் இதன் அனைத்துப்பகுதிகளிலும் காணப்படும். இதன் மலர்கள் சிறியதாகவும், மஞ்சள் நிறத்துடனும் இருக்கும். இதன் காய்கள் இரட்டையாக காணப்படும். இவை உலர்ந்த உடன் வெடித்து விதைகளை வெளியிடும். விதைகளின் நுனியில் பட்டு போன்ற மயிற் கொத்து காணப்படும்.

சர்வதேச சந்தையில் மாகாளிக் கிழங்கின் புகழின் காரணமாக அதன் விலை ஏற்றம் பெற்றது. இதனால் இதன் வேரை அகழ்வது அதிகரித்ததால் இத்தாவரம் அருகிவரும் நிலை ஏற்பட்டுள்ளது.

## மேற்கோள்கள்

பகுப்பு:கொடிகள்
பகுப்பு:கிழங்குகள்
சேனாபதி மாவட்டம்

**சேனாபதி**, இந்திய மாநிலமான மணிப்பூரின் மாவட்டங்களில் ஒன்று. இதன் தலைமையகம் சேனாபதியில் உள்ளது.

## அரசியல்
இந்த மாவட்டம் ஆறு உட்பிரிவுகளைக் கொண்டுள்ளது. இந்த மாவட்டத்தில் ஆறு சட்டமன்றத் தொகுதிகள் உள்ளன. இது வெளி மணிப்பூர் மக்களவைத் தொகுதிக்கும் உட்பட்டது.

## போக்குவரத்து
இந்த மாவட்டத்தின் வழியாக இரண்டாம் தேசிய நெடுஞ்சாலையில் இணைந்து நாட்டின் மற்ற பகுதிகளை அடையலாம்.

## சான்றுகள்

## இணைப்புகள்
*  மாவட்ட அரசின் தளம்

பகுப்பு:மணிப்பூர் மாவட்டங்கள்
பகுப்பு:சேனாபதி மாவட்டம்
சந்திரஹாசம் (நூல்)

**சந்திரஹாசம்** என்பது சு. வெங்கடேசனின் கதையில் க. பாலசுப்ரமணியத்தின் வரைகலையில் வெளிவந்த வரைகலை புதின நூல் ஆகும். இதனை  விகடன் பிரசுரம் 2016 மார்ச் 10 அன்று வெளியிட்டது. இது தமிழில் வெளிவந்த முதல் சித்திரக்கலை புதினம்  ஆகும். இதற்கு முன்பு தமிழ் திரைப்பட இயக்குநர் ஜே.எஸ்.நந்தினியின் மாத்தி யோசி சித்திரக்கலை புதினம் மின்நூலாக வெளிவந்தது. அச்சு வடிவம் பெறவில்லை.

## சொல்லிலக்கணம்
சந்திரஹாசம் என்பது சிவபெருமானால் இராவணனுக்குத் தரப்பட்ட வாளாகும்.  இந்த வாளினைக் கொண்டு சடாயுவை வெட்டியதால், இராவணனிடமிருந்து இந்த வாள் மறைந்தது.

## வெளியீடு
சந்திரஹாசம் நூலினைச் சாகித்ய அகாதமி விருது பெற்ற சு. வெங்கடேசன் எழுதியுள்ளார், க.பாலசுப்ரமணியம் இதற்கு ஓவியங்களை வரைந்துள்ளார்.

முதல் பாகத்தினை 30 நவம்பர் 2015-இல் வெளியிட்டனர். இப்புத்தகம் ஐம்பது ஆயிரம் பிரதிகளுக்கும் மேல் முன்பதிவு செய்யப்பட்டது. இந்நூல் வரைகலை புத்தகமாக வெளியிடப்பட்டுள்ளது.

## கதைச் சுருக்கம்
இப்புதினம் பாண்டியர்களையும் அவர்களின் குல வாளான சந்திரஹாசத்தினயும் பற்றிய புதினமாகும்.

## பாகங்கள்
இந்நூல் தொகுப்பு மூன்று பாகங்கள் கொண்டதாகும். முதல் பாகம் சகோதர யுத்தம், இரண்டாம் பாகம் மதுரா வியூகம்.

### சகோதர யுத்தம்
சந்திரஹாசம் நூல் தொகுதியின் முதல் பாகம் சகோதர யுத்தம் ஆகும். இத்தொகுப்பு குலசேகர பாண்டியன் மற்றும் அவனது இரு மகன்களான சுந்தர பாண்டியன், வீரபாண்டியன் மூவரையும் சுற்றி நடைபெறும் கதையாகும். இலங்கைப்போரில் தொடங்கி, மாலிக்கபூரின் வருகையுடன் இந்தப் பாகம் முடிவு பெறுகின்றது. மார்க்கோபோலோவின் வருகை பற்றிய குறிப்புகளும் இத்தொகுப்பில் உள்ளது.

முதல் தொகுதி கீழ்காணும் நான்கு பகுதிகளைக் கொண்டது.

# இலங்கைப் போர்
# அங்குசம்
# நாகரீகத்தின் முகம்
# மணிமுடி

## ஆதாரங்கள்


## வெளியிணைப்புகள்
*புத்தகத்தின் அறிமுக தளம்
*விகடன் பிரசுரம்
*தி இந்து ஆங்கிலத்தில் சந்திரஹாசம் பற்றிய செய்தி

பகுப்பு:தமிழ் வரைகதைகள்
பகுப்பு:2016 தமிழ் நூல்கள்
ஒப்புமை

**ஒப்புமை** (Contrast )என்பது கதிர்படத்தில் இரு அடுத்தடுத்த புள்ளியில் கருமையின் அளவுகளின் மாறுபாடாகும்,இரு புள்ளிகளுகளில் ஒளியியல் அடர்த்தி D1 என்றும் D2 என்றும் எடுத்ததுக்கொண்டால் ஒப்புமை என்பது D2-D1 என்று கொடுக்கப்படுகிறது.  அளவு கூடுதலாக இருப்பின் ஒப்புமை அதிகமாக உள்ளது.எளிதில் பிரித்து அறியமுடியும்.D2-D1 குறைவாக இருக்கும் போது அவ்வளவு எளிதில் பிரித்துஅறியமுடியாது.உடலுறுப்புகளின் பருமனளவு மாற்றத்தினாலும் அவைகளின் அடர்த்தி மாறுவதாலும் ஒளியியல் அடர்த்தி மாறுபடுகின்றது.

 ஒப்புமையினைக் கட்டுப்படுத்தும் பல காரணிகள் என்னென்ன என்று பார்ப்போம்.

                                           +பண்பு
                           |---கதிர்வீச்சு   +சிதறொளி
  ஒப்புமையினைக்        |               +கதிர்வீச்சளவு    
                           |
  கட்டுப்படுத்தும்          -----  
  முக்கிய காரணிகள்           கதிர்படப்பொருட்கள் +  படத்தாள் வகை                   
                           |                         +  வலுவூட்டும் திரை 
                           |                           
                           |---- படம்பெறுதல்  +மேம்படுத்தும் கரைசல் வேதிப்பொருட்கள்
                                                 +மேம்படுத்தும்நேரம்
                           |                      +கரைசலின் வெப்பநலை 
                           |
                           |---பார்வையிடுதல்  +ஒளிர்வுச் செறிவு ( லாபியின்)
                                                 +ஒரே சீராக ஒளிர்தல்
                            |
                            |
                            |--- குவாண்டம் நிலையில்லா நிலை  + மோட்டில்
பகுப்பு- கதிரியல்(radiology)

பகுப்பு:ஒளி மூலங்கள்
உக்ருல் மாவட்டம்

**உக்ருல் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இதன் தலைமையகம் உக்ருல் நகரத்தில் உள்ளது. இந்த மாவட்டம் ஐந்து உட்பிரிவுகளாகப் பிரிக்கப்பட்டுள்ளது.

## போக்குவரத்து
உக்ருல் நகரத்தில் இருந்து தேசிய நெடுஞ்சாலைகள் வழியாக இம்பால், கோஹிமா ஆகிய நகரங்களை சென்றடையலாம். மாவட்ட சாலைகளில் சென்று அருகிலுள்ள கிராமங்களை அடையலாம்.

## மக்கள் தொகை
2011ஆம் ஆண்டின் மக்கள்தொகை கணக்கெடுப்பின்படி, இங்கு 183,115 மக்கள் வசிக்கின்றனர்., 

## சான்றுகள்


## இணைப்புகள்
*  மாவட்ட அரசின் தளம்

பகுப்பு:மணிப்பூர் மாவட்டங்கள்
பகுப்பு:உக்ருல் மாவட்டம்
செயிண்ட்-பார்த்தலெமி

**செயிண்ட் பார்த்தலெமி ** (*Saint-Barthélemy*), அலுவல்முறையாக **செயிண்ட் பார்த்தலெமி ஆட்புலத் தொகுப்பு** (), பிரான்சின் கடல்கடந்த தொகுப்புகளில் ஒன்றாகும். பெரும்பாலும் *செயிண்ட்-பார்த்* எனச் சுருக்கப்படும் இத்தீவானது உள்ளூர் மக்களால் **ஊனலோ** என்றழைக்கப்பெறுகின்றது. 
செயிண்ட். மார்ட்டினிலிருந்து தென்கிழக்கே  தொலைவிலும் செயிண்ட். கிட்சிற்கு வடக்கிலும் உள்ளது. இத்தீவிற்கு மேற்கே    தொலைவில்  புவேர்ட்டோ ரிக்கோ அமைந்துள்ளது.

செயிண்ட் பார்த்தலெமி பல்லாண்டுகளாக குவாதலூப்பேயின் அங்கமாக இருந்து வந்தது. 2003இல் குவாதலூப்பேயிலிருந்து பிரிந்து தனிநாடாக விடுதலை பெற வாக்களித்தது. தற்போது பிரான்சின் கடல் கடந்த தொகுப்பாக விளங்குகின்றது. வளிமறைவுத் தீவுகளில் உள்ள பிரான்சின் நான்கு கடல்கடந்த தொகுப்புகளில்  ஒன்றாக உள்ளது; மற்றவை  செயிண்ட் மார்ட்டின், குவாதலூப்பே ( தென்கிழக்கில்), மற்றும்  மர்தினிக்கு.

எரிமலைகளாலான தீவைச் சுற்றிலும் ஆழமில்லாத பவழப்பாறைகள் உள்ளன. செயிண்ட் பார்த்தலெமியின் நிலப்பரப்பு  ஆகவும் மக்கள்தொகை 9,035 (சன. 2011 மதிப்பீடு) ஆகவும் உள்ளது. இதன் தலைநகரம் குஸ்தாவியாவில் தீவின் முதன்மை துறைமுகமும் உள்ளது. கரிபியக் கடல் தீவுகளிலேயே இது மட்டுமே சில காலம் சுவீடனின் குடியேற்றமாக நீண்டநாள் இருந்துள்ளது.  நெப்போலியப் போர்களின் முடிவில் குவாதலூப்பே சுவீடிய ஆட்சியின் கீழ் குறைந்த காலம் இருந்துள்ளது.  இத்தீவின் அரச சின்னத்தில் சுவீடனின் தேசியச் சின்னத்திலுள்ள மூன்று மகுடங்கள் இன்றும் உள்ளன. ஆனால் மொழி, உணவு, பண்பாட்டில், பிரான்சின் தாக்கம் மிகுந்துள்ளது. 

இத்தீவு குளிர்காலத்தில் கூடுதல் சுற்றுலாப் பயணிகளை கவரும் இடமாக விளங்குகின்றது; குறிப்பாக பெருந்தனக்காரர்களும்  புகழ்பெற்றவர்களும் கிறித்துமசு மற்றும் புத்தாண்டு காலங்களில் மனமகிழ்விற்காக இங்கு வருவது வழக்கமாகி வருகின்றது.

## மேற்சான்றுகள்

## வெளி இணைப்புகள்

*Mémoire St Barth : Comprehensive bibliography about the island

; அரசு
* Collectivity of Saint Barthélemy (official government website)
*  Comité Territorial du Tourisme (tourism board website) 

; வரலாற்று மற்றும் தாவரவியல் தகவல்
* Mémoire St Barth : Saint-Barthelemy's history (slave trade, slavery, abolitions)
* Histoire et aménagement linguistique à Saint-Barthélemy 
*Saint Barth Fauna & Flora

; பொது தகவல்
*
*
*Discover the island of St Barthelemy in a full 3D Tour 
பகுப்பு:கரிபியன் தீவுகள்
சின் மலை

**சின் மலை**, மியான்மரின் சின் மாநிலத்தில் இருந்து, இந்தியாவின்  மணிப்பூர் மாநிலம் வரை நீண்டிருக்கும் மலையாகும்.

இந்த மலையில் உயரமான சிகரம் நாட் மா தவுங் என்று அழைக்கப்படுகிறது. இந்த சிகரம் சின் மாநிலத்தின் தென்பகுதியில் உள்ளது. இதன் உயரம் 3,053 மீட்டர்கள் ஆகும். இந்த மலையில் ஃபாலம் என்ற நகரமும் அமைந்துள்ளது.
இந்த மலையை ஒட்டி அரக்கான் மலைத்தொடர் அமைந்துள்ளது.

## மேலும் பார்க்க
*அரக்கான் மலைகள்

## சான்றுகள்

## இணைப்புகள்
* பர்மாவின் புவிப்பரப்பு 
*Google Books, ''The Physical Geography of Southeast Asia''

பகுப்பு:இந்திய மலைகள்
பகுப்பு:மணிப்பூரின் புவியியல்
பகுப்பு:மியான்மார் மலைகள்
ஜிரிபாம் தொடருந்து நிலையம்

**ஜிரிபாம் தொடருந்து நிலையம்** என்பது இந்திய மாநிலமான மணிப்பூரின் ஜிரிபாம் நகரத்தில் அமைந்துள்ள ஒரு தொடருந்து நிலையமாகுய்ம். இது வடகிழக்கு எல்லைப்புற ரயில்வேயின் கட்டுப்பாட்டில் உள்ளது.

## இரயில் தடம்
இங்கிருந்து சில்சார் வரையிலான வழித்தட மாற்றம் 2009ஆம் ஆண்டில் தொடங்கப்பட்டது. இது 2016ஆம் ஆண்டின் டிசம்பருக்குள் முடியும் என்று எதிர்பார்க்கப்படுகிறது. இங்கிருந்து மோரே வரை வழித்தடம் உருவாக்கி, அங்கிருந்து மியான்மாருடன் தொடர்வண்டிப் போக்குவரத்தை ஏற்படுத்திக் கொள்ளலாம் என்ற திட்டமும் உள்ளது.

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:மணிப்பூரில் போக்குவரத்து
மணிப்பூர் அரசு

**மணிப்பூர் அரசு**, இந்திய மாநிலமான மணிப்பூரின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.
மாநிலத்தின் தலைவராக ஆளுநர் இருப்பார். இவர் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை இம்பாலில் உள்ளன. அரசின் தலைவராக முதலமைச்சர் செயல்படுவார். மாநிலத்தின் நீதித்துறைக்கு தலைமை வகிப்பது உயர்நீதிமன்றமாகும். இதன் கீழ் கீழ்நிலை நீதிமன்றங்களும் இயங்குகின்றன.

தற்போதைய சட்டமன்றம் ஓரவை முறைமை கொண்டது. இதில் 60 சட்டப் பேரவை உறுப்பினர்கள் இருப்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.

## சான்றுகள்

பகுப்பு:மணிப்பூர் அரசு
பகுப்பு:இந்திய மாநிலங்களின் அரசுகள்
சங்காய் திருவிழா

**சங்காய் திருவிழா**, இந்திய மாநிலமான மணிப்பூரில் ஆண்டு தோறும் நவம்பரின் கடைசி பத்து நாட்களில் கொண்டாடப்படுகிறது.  இதற்காக மணிப்பூர் மாநில சுற்றுலாத் துறை திருவிழாவை ஏற்று நடத்துகிறது. மணிப்பூரில் காணப்படும் சங்காய் மானின் நினைவாக சங்காய் திருவிழா என பெயரிடப்பட்டுள்ளது. இந்த மானை மணிப்பூர் மாநில விலங்காக மாநில அரசு அறிவித்துள்ளது. இந்த திருவிழாவின் போது உள்ளூரில் தயாரான கைவினைப் பொருட்களும், கலை வேலைப்பாடுகள் நிறைந்த ஓவியங்களும், உணவுகளும் விற்பனைக்கு வைக்கப்படுகின்றன.

## சான்றுகள்


பகுப்பு:மணிப்பூரில் பண்பாடு
பகுப்பு:இந்திய திருவிழாக்கள்
கிண்டி வட்டம்

**கிண்டி வட்டம்** என்பது இந்தியாவின் தமிழ்நாட்டில் சென்னை மாவட்டத்தில் உள்ள கிண்டியைத் தலையிடமாகக் கொண்டு செயல்பட்டுவரும் 16 வட்டங்களில் ஒன்றாகும். 
இந்த வட்டம்  4 உள்வட்டங்களும், 8 வருவாய் கிராமங்களும் கொண்டது. 

இவ்வட்டம் பழைய *மாம்பலம்-கிண்டி*, *மயிலாப்பூர்-திருவல்லிக்கேணி* வட்டங்களைப் பிரித்து 2013 திசம்பர் மாதத்தில் உருவாக்கப்பட்டது. இவ்வட்டமானது அடையாறு, ஆலந்தூர், தியாகராய நகர், ஈக்காட்டுத்தாங்கல், கிண்டி, கோட்டூர்புரம் ஆகிய பகுதிகளை உள்ளடக்கியுள்ளது.

## மேற்கோள்கள்


### வெளி இணைப்புகள்
*  சென்னை மாவட்ட அதிகாரப்பூர்வ இணையத்தளம்

பகுப்பு:சென்னை புவியியல் தொடர்பான குறுங்கட்டுரைகள்
பகுப்பு:சென்னை மாவட்டம்
பகுப்பு:சென்னை மாவட்ட வட்டங்கள்
ஊர்மியா

**உர்மியா**  அல்லது **ஒருமியே**  (**Urmia**, ) (, , , ) என்பது ஈரானிய அசெர்பையானில் அமைந்துள்ள ஒரு நகரமாகும். ஈரானிலுள்ள மேற்கு அசெர்பையான் மாகாணத்தின் தலைநகரமான இது ஈரானிய அசெர்பையானில் இரண்டாவது மிகப்பெரிய நகரமாகும். உர்மியா கடல் மட்டத்திலிருந்து 1,330 மீற்றர் உயரத்தில் அமைந்துள்ளது. 

## காலநிலை
கோப்பென் காலநிலை வகைப்பாட்டின் அடிப்படையில் உர்மியா குளிரான வறண்ட காலநிலையைக் கொண்டுள்ளது. இது குளிரான குளிர்காலத்தையும், மிதமான வசந்த காலத்தையும், சூடான உலர்ந்த கோடை காலத்தையும் மற்றும் வெப்பமான இலையுதிர் காலத்தையும் கொண்டுள்ளது.

## மேற்கோள்கள்

பகுப்பு:ஈரானின் நகரங்கள்
எத்தில் புரோப்பியோனேட்டு

**எத்தில் புரோப்பியோனேட்டு** *(Ethyl propionate)* என்பது C2H5 (C2H5COO) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரொப்பியோனிக் அமிலத்தின்  எத்தில் எசுத்தரான இச்சேர்மம்  அன்னாசிப் பழத்தின் மணத்துடன் காணப்படுகிறது. பசலிப்பழம் அல்லது  கிவி பழம் மற்றும் செம்புற்று அல்லது சிட்ராபெரி  போன்ற சில பழங்களில் இயற்கையாகவே  சிறிதளவு எத்தில் புரோப்பியோனேட்டு இருக்கிறது.

## மேற்கோள்கள்

பகுப்பு:புரொப்பியோனேட்டுகள்
பகுப்பு:கரிமச் சேர்மங்கள்
புரசைவாக்கம் வட்டம்

**புரசைவாக்கம் வட்டம்** என்பது இந்தியாவின் தமிழ்நாட்டில் சென்னை மாவட்டத்தில் உள்ள 16 வட்டங்களில் ஒன்றாகும். இது, 2013 திசம்பர் மாதத்தில் *கோட்டை-தண்டையார்பேட்டை*, *பெரம்பூர்-புரசைவாக்கம்* வட்டங்களைப் பிரித்து உருவாக்கப்பட்டது. இவ்வட்டமானது புரசைவாக்கம், வேப்பேரி ஆகிய பகுதிகளை உள்ளடக்கியுள்ளது. இவ்வட்டம் 4 உள்வட்டங்களையும், 3 வருவாய் கிராமங்களைக் கொண்டது.

## மேற்கோள்கள்


பகுப்பு:சென்னை புவியியல் தொடர்பான குறுங்கட்டுரைகள்
பகுப்பு:சென்னை மாவட்டம்
பகுப்பு:சென்னை மாவட்ட வட்டங்கள்
வேளச்சேரி வட்டம்

**வேளச்சேரி வட்டம்** என்பது இந்தியாவின் தமிழ்நாட்டில் சென்னை மாவட்டத்தில் உள்ள 16 வட்டங்களில் ஒன்றாகும். இது, 2013 திசம்பர் மாதத்தில் *மாம்பலம்-கிண்டி*, *மயிலாப்பூர்-திருவல்லிக்கேணி* வட்டங்களைப் பிரித்து உருவாக்கப்பட்டது. இவ்வட்டமானது பெசன்ட் நகர், தரமணி, திருவான்மியூர், வேளச்சேரி ஆகிய பகுதிகளை உள்ளடக்கியுள்ளது. இவ்வட்டம் 4 உள்வட்டங்களையும், 7 வருவாய் கிராமங்களையும் கொண்டது.

## மேற்கோள்கள்


பகுப்பு:சென்னை மாவட்ட வட்டங்கள்
நாகாலாந்தின் இசை

நாகாலாந்து மாநிலத்தின் இசை, நாகாலாந்து பழங்குடியினரின் நாட்டுப்புறப் பாடல்களாலும், பாரம்பரிய இசைக் கருவிகளாலும் அமைந்தது

## நாட்டுப்புற இசை
நாட்டுப்புறக் கதைகளும் பாடல்களும் தலைமுறைகள் தாண்டி நிலைக்கிறது. உழவுக் காலத்திற்கேற்ப தனித்துவமான பாடல்களும் உண்டு. பல பாடல்கள் முன்னோர்களை நினைவுகூர்ந்தும், வீரர்களை புகழ்ந்தும் பாடப்படுகின்றன. பழங்கால காதல் கதைகளும் பாடல் வடிவம் பெற்றிருக்கின்றன.

## இசைக் கருவிகள்
மேளம், மூங்கில்கள் செய்த புல்லாங்குழல், வயலின் உள்ளிட்ட கருவிகளை இயக்கி, இசையமைக்கின்றனர்.

## நடனம்
பெரும்பாலான நடனங்களில் மக்கள் குழுக்களாய் இணைந்து ஆடுகின்றனர். சிலியாங் இனத்தில் ஆண்கள் மட்டும் நடனமாடும் வழக்கம் உள்ளது. மற்ற இனத்தவர் அனைவரும், ஆண்கள், பெண்களுடன் இணைந்தே ஆடுகின்றனர். நடனங்களில் கைத்தட்டுவதும், ஒலியெழுப்புவதும் முக்கியத்துவம் பெறுகின்றனர். வண்ணம் மிக்க ஆடைகளை அணிந்து நடனமாடுவர்.

### இசைப் பாடம்
நாகாலாந்திலுள்ள அரசுப் பள்ளிகளில் பாரம்பரிய இசையும் ஒரு பாடமாக நடத்தப்படுகிறது. 

## சான்றுகள்

## இணைப்புகள்
*   ஹார்ன்பில் ராக் இசை போட்டி 

பகுப்பு:இந்திய இசை
பகுப்பு:நாகாலாந்தின் பண்பாடு
பேரூர் வட்டம்

**பேரூர் வட்டம்** என்பது இந்தியாவின் தமிழ்நாட்டில் கோயம்புத்தூர் மாவட்டத்தின் 11 வருவாய் வட்டங்களில் ஒன்றாகும்.  பேரூர் வட்டத்தில் 25 வருவாய் கிராமங்கள் உள்ளது. இதன் நிர்வாகத் தலைமைடம் பேரூரில் உள்ளது. 

## வரலாறு
பேரூர் வட்டம் 2013 ஆவது ஆண்டில் தமிழக அரசால் உருவாக்கப்பட்டது. இவ்வட்டமானது பேரூர் மற்றும் அதனைச் சுற்றியுள்ள பகுதிகளை உள்ளடக்கியுள்ளது. மதுக்கரை வட்டத்துடன் தொடங்கப்பட்ட இவ்வட்டத்துடன் கோயம்புத்தூர் மாவட்டத்தில் உள்ள வட்டங்களின் எண்ணிக்கையானது 11 ஆக உயர்ந்தது.

## மேற்கோள்கள்

பகுப்பு:கோயம்புத்தூர் மாவட்ட வட்டங்கள்
நாகாலாந்து விரைவுவண்டி

**நாகாலாந்து விரைவுவண்டி**, இந்திய நகரமான குவகாத்தியின் காமாக்யா சந்திப்பு முதல் திமாப்பூர் வரை சென்று திரும்பும் விரைவுவண்டியாகும். இதை இந்திய ரயில்வேயின் வடகிழக்கு எல்லைப்புற ரயில்வே இயக்குகிறது. இந்த வண்டி நாள்தோறும் இயக்கப்படுகிறது.

## விவரங்கள்
* **15669** - காமாக்யா முதல் திமாப்பூர் வரை
* **15670** - திமாப்பூர் முதல் காமாக்யா வரை

## வழித்தடம்
* காமாக்யா சந்திப்பு
* குவகாத்தி
* ஜாகி ரோடு
* ஹோஜாய்
* லாம்டிங் சந்திப்பு
* திபூ
* திமாப்பூர்

## சான்றுகள்

பகுப்பு:நாகாலாந்தில் போக்குவரத்து
பகுப்பு:இந்திய விரைவுவண்டிகள்
திமாப்பூர்

**திமாப்பூர்**, இந்திய மாநிலமான நாகாலாந்தின் தலைநகரமாகும். இது திமாசா கச்சாரி எனப்படும் அரச வம்சத்தினரின் தலைநகரமாக இருந்தது. நாகாலாந்தில் உள்ள ஒரே ஒரு விமான நிலையமும், ஒரே  ஒரு தொடருந்து நிலையமும் இங்கே அமைந்துள்ளன. இந்த நகரம் நாகாலாந்தின் முக்கிய நுழைவாயில் மற்றும் வணிக மையமாகும். இங்கு காலநிலைகள் மிகவும் வரவேற்கும் வண்ணமாக உள்ளது. மொத்தம் இருபத்து மூன்று (23) மாமன்ற உறுப்பினர்கள் மாநகராட்சி சபைக்கு தேர்ந்தெடுக்கப் படுகின்றனர்.

## போக்குவரத்து
இங்கிருந்து தேசிய நெடுஞ்சாலை வழியாக கோகிமா, இம்பால், குவகாத்தி ஆகிய நகரங்களுக்கு செல்லலாம்.

இங்கிருந்து  குவகாத்தி, கொல்கத்தா, புது தில்லி, பெங்களூர், சண்டிகர், அம்ரித்சர், திப்ருகர், சென்னை ஆகிய நகரங்களுக்கு தொடர்வண்டிகள் இயக்கப்படுகின்றன.

இங்குள்ள விமான நிலையத்தில் இருந்து கொல்கத்தா, தில்லி ஆகிய நகரங்களுக்கு விமானங்கள் இயக்கப்படுகின்றன. இந்த நிலையத்தை இந்திய வானூர்தி நிலையங்கள் ஆணையம் நிர்வகிக்கிறது.

## அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது.

## சான்றுகள்

## இணைப்புகள்

*   திமாப்பூர் மாவட்ட அரசின் தளம்

பகுப்பு:திமாப்பூர் மாவட்டம்
பகுப்பு: நாகாலாந்து மாநிலத்திலுள்ள ஊர்களும் நகரங்களும்
இலங்கை வணிகச் சின்னங்கள்

**இலங்கை வணிகச் சின்னங்கள்** (*Trademarks of Sri Lanka*) என்பது இலங்கையின் வணிக நிறுவனங்கள், தங்களின் தனித்தனி அடையாளத்தைக் காட்ட நிறுத்தும் வணிகச் சின்னங்கள் ஆகும். இலங்கையில் பல முன்னணித் தயாரிப்பு வணிக நிறுவனங்கள் உள்ளன. அவற்றில் சில உலகப் புகழ் பெற்ற சின்னங்களாக உருவெடுத்துள்ளன. Dialog Telekom, Cargills Food City, SLT ஆகியன இவ்வாறான சில வணிகச் சின்னங்கள் ஆகும்.

இலங்கையின் பொருளாதாரத்துக்கு இந்த வணிகச் சின்னங்கள் முக்கிய பங்களிப்பைச் செய்கின்றன. மீடியா சேர்விசசு ஊடக நிறுவனத்தால் வெளியிடப்படும் Brands Annual என்ற வெளியீடு இலங்கை வணிககச் சின்னங்களை தரவரிசைப்படுத்துகின்றது.  

## மேற்கோள்கள்


## வெளி இணைப்புகள்
* Sri Lanka’s top brands

பகுப்பு:இலங்கை பொருளாதாரம்
பகுப்பு:வணிகச் சின்னங்கள்
விண்வெளியில் மின்கலங்கள்

**விண்வெளியில் மின்கலங்கள்** *(Batteries in space)* பொதுவாக மின் உற்பத்தி செய்வதற்குரிய ஒரு வழிமுறையாக பயன்படுத்தப்படுகின்றன.  விண்வெளியில் பெரும்பாலும் வேதியியல் மின்கலங்கள் பயன்படுகின்றன. வெவ்வேறு பண்புகள் கொண்ட வேதிப்பொருட்களிடையே மின்னழுத்தத்தை உருவாக்குவதன் மூலமாக மின்கலங்கள் விண்வெளியில் மின்சாரத்தை உற்பத்தி செய்கின்றன. வெளியில் இருந்து செலுத்தப்படும் மின்சாரத்தை மறுமின்னூட்டம் செய்யவல்ல மின்கலங்களால் சேமித்துக் கொள்ள முடியும், இதனால் இவ்வகை வேதிப்பொருட்களுக்கு இடையில் மீள்வினை நிகழ்கிறது. இங்குள்ள அட்டவணையில் விண்வெளியில் பயன்படும் பொதுவான சிலவகை மின்கலங்கள் கொடுக்கப்பட்டுள்ளன.

## மேற்கோள்கள்

## புற இணைப்புகள்
*Planetary Landers and Entry Probes

பகுப்பு:விண்வெளி
பகுப்பு:மின்கலங்கள்
ஜெயலட்சுமி (நடிகை)

**ஜெயலட்சுமி ரெட்டி** அல்லது பரவலாக **படாபட் ஜெயலட்சுமி** (1958–1980) ஓர் இந்தியத் திரைப்பட நடிகை ஆவார். தமிழ், தெலுங்கு, மலையாள மொழித் திரைப்படங்களில் நடித்தவர். மலையாளத் திரைப்படத்துறையில் **சுப்ரியா** என்ற பெயரில் நடித்தார். தமிழில் அவள் ஒரு தொடர்கதை, முள்ளும் மலரும், ஆறிலிருந்து அறுபது வரை ஆகிய திரைப்படங்களில் முக்கிய வேடங்களில் நடித்தார்.

## வாழ்க்கைக் குறிப்பு
### தொடக்ககால வாழ்க்கை
ஜெயலட்சுமி, இந்தியாவின் ஆந்திர மாநிலத்தில் பிறந்தவர். அந்துலேனி கதா என்ற திரைப்படத்தில் ஏற்ற "*படாபட்*" என்ற வேடம் பலராலும் அறியப்பட்டதால் "படாபட்" ஜெயலட்சுமி என்றவாறு அழைக்கப்படலானார்.

### தனிப்பட்ட வாழ்க்கை
எம். ஜி. ராமச்சந்திரனது உறவினர் ஒருவரைத் திருமணம் செய்து கொண்ட இவர், 1980ஆம் ஆண்டில் தற்கொலை செய்து கொண்டார்.

### திரை வாழ்க்கை
1972 ஆவது ஆண்டில் அ. வின்சென்ட் இயக்கத்தில் வெளியான *தீர்த்தயாத்ரா* மலையாளத் திரைப்படத்தின் மூலமாக **சுப்ரியா** என்ற பெயரில் நடிகையாக அறிமுகமானார். 1973இல் *இது மனுசுயனோ?* என்ற மலையாளப் படத்தில் நடித்தார். தமிழில் கே. பாலசந்தர் இயக்கிய அவள் ஒரு தொடர்கதை திரைப்படத்தில் ஜெயலட்சுமி என்ற வேடத்தில் நடித்தார். இதனைத் தொடர்ந்து *அந்துலேனி கதா* என்ற திரைப்படத்தில் *படாபட்* என்ற வேடத்திலும் நடித்தார். தொடர்ந்து, ஆறிலிருந்து அறுபது வரை, முள்ளும் மலரும் உள்ளிட்ட திரைப்படங்களில் ரசினிகாந்த், கமல்ஹாசன், கிருஷ்ணா, என். டி. ராமாராவ், சிரஞ்சீவி உள்ளிட்ட தென்னிந்தியாவின் முன்னணி நடிகர்கள் பலருடனும் நடித்தவர்.

## நடித்த திரைப்படங்கள்
இது முழுமையான பட்டியல் அல்ல.

## மேற்கோள்கள்

## வெளியிணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1958 பிறப்புகள்
பகுப்பு:1980 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னை நடிகைகள்
பகுப்பு:தற்கொலை செய்து கொண்ட நடிகைகள்
பகுப்பு:கன்னடத் திரைப்பட நடிகைகள்
ஆதிரா (தொலைக்காட்சித் தொடர்)

**ஆதிரா** என்பது சன் தொலைக்காட்சியில் மார்ச்சு 30, 2015 முதல்  சூன் 24, 2016 ஆம் ஆண்டு வரை திங்கள் முதல் வெள்ளி வரை இரவு 10 மணிக்கு  ஒளிபரப்பாகி, 313 அத்தியாயங்களுடன் நிறைவு பெற்ற பரபரப்பூட்டும் திகில் மர்மம் சார்ந்த தொலைக்காட்சி நாடகத் தொடர் ஆகும்.

இந்த தொடரை சினி டைம்ஸ் தயாரிக்க, சி.ஜே.பாஸ்கர் பிஜு வர்கீஸ்  மற்றும் ஆகியோர் இணைந்து இயக்க, ஸ்ரீ வாணி, ஜெய் தனுஷ், சாருதா, கண்மணி, சக்கரவர்த்தி, பூபதி,  அஞ்சு அரவிந்த், பாலா சிங் போன்ற பலர் நடித்துள்ளனர்.

## கதை சுருக்கம்
நீலவேணி என்ற பெண், ஜமீன் குடும்பத்தை பழிவாங்க ஆவி அலைவது பற்றிய கதை. அவள் வேங்கையூரில் உள்ள ஜமீன் குடும்பத்தைச் சேர்ந்தவள். கிளியனூர் ஜமீன் குடும்பத்தின் முழு பரம்பரையையும் அழிக்க சபதம் செய்தாள். ஆவிக்குரிய சிறுவனான சிட்டி பாபுவின் உதவியுடன் அவள் இதைச் செய்கிறாள்.

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் திரு தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
* இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் பழிவாங்குதல் குறித்தான தொலைக்காட்சி தொடர்கள்
பகுப்பு:தமிழ் திகில் புனைவு தொலைக்காட்சி தொடர்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:தமிழ் மர்ம தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
கிபைர்

**கிபைர்**, இந்திய மாநிலமான நாகாலாந்தில் உள்ள கிபைர் மாவட்டத்தின் தலைநகராகும். இது கோகிமாவில் இருந்து 254 கி.மீ தொலைவில் அமைந்துள்ளது. இந்த நகரத்துக்கு அருகில் சரமதி மலை அமைந்துள்ளது குறிப்பிடத்தக்கது.

## அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது.
.

## சான்றுகள்

## இணைப்புகள்
* கிபைர் மாவட்ட அரசின் தளம்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
பகுப்பு:கிபைர் மாவட்டம்
லோங்லெங்

**லோங்லெங்**, இந்திய மாநிலமான நாகாலாந்தின் லோங்லெங் மாவட்டத்தின் தலைநகரமாகும். இந்த நகரத்துக்கு அருகில் மோகோக்சுங் நகரம் உள்ளது.

## அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது.
.

## சான்றுகள்

## இணைப்புகள்
*லோங்லெங் மாவட்ட அரசின் தளம் 

பகுப்பு:லோங்லெங் மாவட்டம்
பகுப்பு:நாகாலாந்து மாநிலத்திலுள்ள ஊர்களும் நகரங்களும்
மோகோக்சுங்

**மோகோக்சுங்**, இந்திய மாநிலமான நாகாலாந்தின் மோகோக்சுங் மாவட்டத்தின் தலைநகராகும். இது திமாப்பூர், கோகிமா ஆகிய நகரங்களைப் போன்றே முக்கிய நகராக இருக்கிறது. 

## அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது.
.

## போக்குவரத்து
தேசிய நெடுஞ்சாலை வழியாக கோகிமா, திமாபூர் உள்ளிட்ட நகரங்களை சென்றடையலாம்.

## சான்றுகள்

பகுப்பு:நாகாலாந்து மாநிலத்திலுள்ள ஊர்களும் நகரங்களும்
பகுப்பு:மோகோக்சுங் மாவட்டம்
பகுப்பு:இந்தியாவில் உள்ள மலை வாழிடங்கள்